Vesturbyggð : Útgjöld til fræðslumála aukast mikið Patreksfjörður . Leikskólinn Araklettur í baksýn . Mynd : Kristinn H. Gunnarsson . Fram kemur í greinargerð sem fylgir með tillögu að fjárhagsáætlun 2020 fyrir Vesturbyggð að útgjöld til fræðslu - og uppeldismála muni aukast úr 519 milljónum króna í 554 milljónir króna . Í greinargerðinni segir að útgjöldin hafi verið að „ aukast jafnt og þétt í samræmi við jákvæða íbúaþróun , þar sem ungu fólki er að fjölga sem og börnum . Áætlunin gerir því ráð fyrir sérstöku framlagi í úttekt og greiningu á rekstri og skipulagi grunn - og leikskóla í Vesturbyggð og mun sú vinna hefjast strax á nýju ári . Áfram verður boðið upp á talþjálfun og sálfræðiþjónustu í skólum Vesturbyggðar . “ Skólastarf á Bíldudal fer fram á nokkrum stöðum í þorpinu . Í fjárhagsáætlun 2020 - 2023 er gert ráð fyrir að ráðist verði í úttekt á framtíðarmöguleikum húsnæðis fyrir skólastarf , bókasafn , félagsstarf aldraða og aðra þjónustu sveitarfélagsins á Bíldudal . Grunnskólar í Vesturbyggð Framlög til grunnskóla Vesturbyggðar verða 314 milljónir króna í stað 306 milljón króna á þessu ári . Tónlistaskóli Vesturbyggðar Fjárhágsáætlunin gerir ráð fyrir að framlög til tónlistarskólans í Vesturbyggð verði 22,5 milljónir króna á árinu 2020 og lækkar framlagið milli ára , en í áætlun 2019 var gert ráð fyrir 26 milljónum króna . Gjöld vegna tónlistarnáms hækkar um 2,5% en gjöld vegna tónlistarnáms í Vesturbyggð eru mun lægri en hjá öðrum sveitarfélögum . Leikskólar Vesturbyggðar Framlög til leiksskóla verða 136 milljónir króna en voru áætluð 135 milljónir króna í fjárhagsáætlun 2019 . Á árinu 2019 var elsti árgangur barna á Arakletti flutt undir leikskóladeild í Patreksskóla . Ráðinn var deildarstjóri yfir deildinni og ráðist var í miklar framkvæmdir innandyra og utandyra við Patreksskóla sumarið 2019 . Áfram er aukning á leikskólanum Arakletti og eru börnin 42 talsins nú í vetur . Áfram verður við það miðað að börn komist inn á leikskóla í Vesturbyggð við 14 mánaða aldur . Leikskólagjöld hækka um 2,5% í samræmi við aðrar gjaldskrárhækkanir hjá sveitarfélaginu en gjald vegna máltíða og hressingar haldast óbreytt milli ára